Bašir optužio Zapad za kolonizaciju Sudana, humanitarci napuštaju Darfur
Sudanski predsjednik Omar al Bašir odbacio je odluku Međunarodnog krivičnog suda da izda nalog za njegovo hapšenje zbog navodnih ratnih
Al Bašir je hiljadama pristalica, okupljenih u prijestonici Kartumu, kazao da je odluka suda dio zavjere Zapada da ponovo kolonizuje Sudan zbog zaliha nafte i drugih prirodnih resursa. Sudanski zvaničnici jasno su stavili do znanja da neće sarađivati sa sudom u Hagu, koji sudanskog predsjednika tereti za ratne i zločine protiv čovječnosti, uključujući ubistva, silovanja i mučenja. Sudanske vlasti su, nekoliko sati nakon izdavanja naloga za hapšenje al Bašira, oduzele dozvolu za rad 13 međunarodnih humanitarnih agencija, optužujući ih da krše zakone, profitiraju na konfliktu u Darfuru i prenose informacije Međunarodnom krivičnom sudu. Predstavnici protjeranih humanitarnih organizacija, koje su danas počele da napuštaju Darfur, odbacili su te optužbe, naglašavajući da bi njihov odlazak mogao da izazove humanitarnu krizu za 2 miliona ljudi koji primaju pomoć. Predstavnica nevladine organizacije “Ljekari bez granica” saopštila je na konferenciji za novinare u Johanesburgu da će hiljade osoba u Sudanu ostati bez adekvatne medicinske pomoći, u trenutku kada vlada epidemija menengitisa. iz britanske organizacije “Save the Children”, koja pomaže oko 50 hiljada djece pogođene sukobom u Darfuru, saopštio je da je njegovom osoblju takođe naređeno da suspenduje aktivnosti u toj oblasti. -naglasio je Lovet. Među protjeranim organizacijama su i “CARE” koja obezbjeđuje hranu, vodu i medicinsku pomoć za oko million i po ljudi i Međunarodni komitet Crvenog krsta, koji pomaže oko 650 hiljada osoba u Darfuru i još million 100 hiljada u sjevernom i istočnom dijelu Sudana. Očekuje se da će agencije Ujedinjenih Nacija nastaviti svoje aktivnosti u toj oblasti, ali još nije poznato kako će odluka o protjerivanju uticati na distribuciju pomoći, s obzirom na to da humanitarne organizacije dostavljaju veći dio zaliha svjetske organizacije. Generalni sekretar UN-a  pozvao je sudanske vlasti da promijene odluku o protjerivanju, navodeći da bi ona mogla da nanese nepovratnu štetu humanitarnim operacijama u Darfuru. Afrička Unija je u međuvremenu, nakon vanrednog sastanka u Etiopiji, odlučila da u Njujork pošalje delegaciju koja će od Savjeta Bezbjednosti Ujedinjenih nacija zatražiti da suspenduje sudski proces protiv sudanskog predsjednika. Ta organizacije je više puta pozvala Međunarodni krivični sud da odloži izdavanje naloga za hapšenje al Bašira, koji bi prema njenom mišljenju, mogao da utiče na mirovni proces u Darfuru. Ambasador Burkine Faso, koja predsjedava Unijom, naglasio je da očekuje da će misija organizacije biit uspješna. Savjet bezbjednosti bi, prema povelji suda, mogao da do godinu odloži proces protiv Bašira, što su zatražile Rusija, Kina i Južnoafrička republika. Sjedinjene Države su međutim saopštile da svi koji su počinili zločine moraju da odgovaraju za njih. Državna sekretarka navela je da sudanski predsjednik može da na sudu dokaže svoju tvrdnju da je pogrešno optužen.